**PROGRAMUL OPERAŢIONAL AJUTORAREA PERSOANELOR DEZAVANTAJATE 2014-2020**

**GHIDUL SOLICITANTULUI**

**Acordarea de trusouri pentru nou-născuți**

**POAD**

**PRECARITATEA VIZATĂ:**

**P2.2 Lipsa trusourilor pentru nou-născuți**

2020

**CUPRINS**

[**CAPITOLUL 1. Informații despre apelul de proiecte** 3](#_Toc516572412)

[**Informații generale** 3](#_Toc516572413)

[**1.1.** **Tipul apelului de proiecte și perioada de depunere a propunerilor de proiecte** 4](#_Toc516572414)

[**1.2.** **Acțiunile sprijinite în cadrul apelului** 5](#_Toc516572415)

[**1.3 Teme orizontale** 7](#_Toc516572416)

[**1.4. Informare și publicitate proiect** 7](#_Toc516572417)

[**1.5. Tipuri de solicitanți/ parteneri eligibili** 8](#_Toc516572418)

[**1.6. Durata proiectului** 8](#_Toc516572419)

[**1.7. Grup țintă** 8](#_Toc516572420)

[**1.8. Indicatori** 9](#_Toc516572421)

[**1.9. Alocarea financiară stabilită** 10](#_Toc516572422)

[**1.10. Valoarea maximă a proiectului, rata de cofinanțare** 11](#_Toc516572423)

[**1.11. Valoarea maximă eligibilă a proiectului** 11](#_Toc516572424)

[**CAPITOLUL 2. Reguli pentru acordarea finanțării** 11](#_Toc516572425)

[**2.1 Eligibilitatea solicitantului/ partenerilor** 11](#_Toc516572426)

[**2.2. Eligibilitatea cheltuielilor** 11](#_Toc516572427)

[**CAPITOLUL 3. Implementare si raportare** 13](#_Toc516572428)

[**3.1. Perioada de implementare** 13](#_Toc516572429)

[**3.2. Evidenţa contabilă** 13](#_Toc516572430)

[**3.3. Fluxuri financiare** 13](#_Toc516572431)

[**3.4. Achiziții** 13](#_Toc516572432)

[**3.5. Verificare la fața locului** 13](#_Toc516572433)

[**3.6. Nereguli** 13](#_Toc516572434)

[**CAPITOLUL 4: Selecția partenerilor** 14](#_Toc516572435)

[**CAPITOLUL 5 . Procesul de evaluare a proiectelor** 14](#_Toc516572436)

[**5.1.** **Descriere generală** 14](#_Toc516572437)

[**CAPITOLUL 6 . Completarea cererii de finanțare** 15](#_Toc516572438)

[**CAPITOLUL 7. Anexe** 18](#_Toc516572439)

**CAPITOLUL 1. Informații despre apelul de proiecte**

**Informații generale**

În prezent, 24,8% din totalul populației UE trăiește sub pragul sărăciei. Aproape 10% din europeni se confruntă cu lipsuri materiale severe, o mare parte dintre aceste persoane sunt femei şi copii (Eurostat).

În România, în anul 2012, ponderea persoanelor amenințate de sărăcie sau excluziune socială era de 41,7%. Acest risc fiind reprezentativ pentru partea de populație afectată de unul sau mai multe din următoarele aspecte: (i) venitul sub pragul sărăciei (22,6%); (ii) traiul în condiții de severe de privațiuni materiale (29,9%); (iii) traiul în gospodării cu o intensitate foarte scăzută a muncii (7,4%) (INS).

Conform datelor statistice, forma dominantă de sărăcie este precaritatea alimentară severă, ce caracterizează persoanele în vârstă de 18 ani și peste, care, datorită lipsei resurselor financiare, nu îşi pot permite un anumit standard de viaţă decent. În România, 29,9% din totalul populației se confruntă cu lipsuri materiale severe, iar 23,6% dintre aceștia nu își pot permite printre alte să consume carne, peste sau proteine echivalente la fiecare două zile. Pentru anul 2013, datele furnizate de Eurostat, arată o ușoară reducere a populației totale care se confruntă cu lipsuri materiale severe, la 28,7 %, respectiv 22,2% care sunt afectaţi de lipsa alimentelor de bază.

Ponderea populației aptă de muncă aflată în sărăcie în România era de 40,2% în 2012, şomajul fiind principala cauză. În anul 2012, 41,7% dintre șomerii tineri aflați în grupa de vârstă între 18 și 24 de ani erau raportați ca fiind afectați de deprivare precaritate materială severă (Eurostat). Lucrătorii pe cont propriu în agricultură au un risc de sărăcie mai ridicat chiar şi față de cel al şomerilor.

În România 19% din populaţia angajată trăiește sub pragul riscului de sărăcie, comparativ cu 9,1% în UE28 (Eurostat). Acest tip de sărăcie depinde de numărul de copii, de existenţa unui singur părinte prost plătit sau a unui cuplu cu copii în care doar o persoană este angajată pe un salariu mic.

Venitul Minim Garantat (VMG) reprezintă cel mai important mijloc de susţinere a persoanelor lipsite de mecanismele necesare ieşirii din sărăcie şi este reglementat de Legea nr. 416/2001 privind venitul minim garantat. În trimestrul I 2012 au beneficiat de VMG un număr de 196,7 mii familii.

Deşi VMG are un cuantum scăzut, are un impact considerabil de reducere a sărăciei absolute în rândul beneficiarilor. Totuşi, beneficiarii de VMG rămân printre cetăţenii cu venituri extrem de scăzute, din rândul cărora aproape unul din trei trăiesc în sărăcie absolută chiar şi după primirea ajutorului social.

**Programul Operațional de Ajutorare a Persoanelor Dezavantajate 2014-2020**

Programul Operațional de Ajutorare a Persoanelor Dezavantajate 2014-2020 (POAD), aprobat de Comisia Europeană în noiembrie 2014 prin Decizia nr. C(2014) 9102[[1]](#footnote-1), contribuie la reducerea precarității alimentare și materiale grave în România. Alocarea financiară pentru acest Program Operațional este de 518.838.876 euro, din care 441.013.044 euro reprezintă contribuția din partea Fondului de ajutor european destinat celor mai defavorizate persoane (85%), iar 15% reprezintă cofinanțarea națională.

Destinatarii finali ai prezentei măsuri, cuplurile mamă – nou-născut, sunt în risc social determinat de asistentul social sau, după caz, persoana cu atribuţii de asistenţă socială din unităţile sanitare care au în structură secţii de nou-născuţi. Conform prevederilor HG 1103/2014 asistentul social al unității sanitare solicită în scris serviciului public de asistenţă socială de la domiciliul gravidei/mamei care se află în situaţie de risc o informare cu privire la situaţia familială a acesteia, **determinând dreptul de a beneficia de trusou.**

Numărul de născuți vii in 2015 a fost de 187.372, numărul copiilor decedați sub vârsta de 1 an a fost de 1493, iar numărul de copii părăsiți în maternități în anul 2015, pentru care au fost dispuse măsuri de protecție specială, a fost de 332 dintr-un total de 9.722 de copii intrați în sistemul de protecție specială. În anul 2015, media anuală a beneficiarilor de alocație pentru susținerea familiei, familie monoparentală cu un venit de până la 200 lei, cu 1 copil a fost de 25.392, iar a familiilor biparentale cu un venit de până la 200 de lei pe membru de familie, cu 1 copil a fost de 50.095, dintr-un total de 277.916 de beneficiari ai acestui drept social.

**Obiectiv**

În cadrul prezentului apel de proiecte obiectivul vizat estereducerea riscului de abandon al nou-născuţilor proveniţi din familiidezavantajate şi creșterea calității vieții acestora prin acordarea trusourilor pentru nou-născuţi.

**Rezultat așteptat**

Principalul rezultat așteptat prin sprijinul acordat în cadrul prezentului apel de proiecte îl reprezintă:

*Creșterea frecvenței furnizării de produse pentru nou-născuți și diversificarea sprijinului acordat persoanelor dezavantajate, în vederea creșterii calității vieții acestora.*

**Strategii relevante**

POAD contribuie la îndeplinirea obiectivelor Strategiei Naționale privind Incluziunea Socială și Reducerea Sărăciei 2015-2020.

La nivel european, România se înscrie în Strategia 2020 în domeniul luptei împotriva sărăciei și excluziunii. La data de 7 iulie 2010, Guvernul a aprobat valorile finale ale obiectivelor României pentru Strategia 2020, printre acestea numărându-se reducerea cu 580.000 a numărului persoanelor aflate în risc de sărăcie și excluziune socială, până în 2020.

POAD completează politicile naționale sustenabile referitoare la reducerea sărăciei și excluziunii sociale care sunt implementate în România. De asemenea, sprijinul POAD este complementar Programului Operațional Capital Uman, finanțat din Fondul Social European.

**Legislație aplicabilă**

* Regulamentului (UE) nr. 223/2014 al Parlamentului European și al Consiliului din 11 martie 2014 privind Fondul de ajutor european pentru cele mai defavorizate persoane;
* Programul Operațional Ajutorarea Persoanelor Dezavantajate 2014-2020 (POAD), aprobat de Comisia Europeană în noiembrie 2014 prin Decizia nr. C(2014) 9102 și modificat prin Decizia nr. C(2015)7016 din octombrie 2015, prin Decizia nr. C(2017)1086 din februarie 2017 și prin Decizia C (2020) 347 din ianuarie 2020

## **1.1. Tipul apelului de proiecte și perioada de depunere a propunerilor de proiecte**

Apelul de proiecte este un apel de tip noncompetitiv, cu termen limită de depunere.

SISTEMUL INFORMATIC MySMIS 2014 VA FI DESCHIS ÎN DATA DE ……………. ŞI SE VA ÎNCHIDE ÎN DATA DE ………………………….

## **1.2. Acțiunile sprijinite în cadrul apelului**

Tipurile de activități eligibile în contextul acestui apel de proiecte sunt în principal cele care vizează:

1. **Stabilirea componenţei trusoului şi fundamentarea costului componentelor acestuia – activitate preliminară depunerii cererii de finanţare în cadrul prezentului apel**.

Componența orientativă a trusoului, stabilită pe baza propunerii Institutului Naţional pentru Sănătatea Mamei şi Copilului “Alessandru RUSESCU”, este următoarea:

* Costum bebe bumbac 1-3 luni – 4 bucăți
* Costum bebe 3-6 luni bumbac – 4 bucăți
* Costum bebe 6-12 luni bumbac – 4 bucăți
* Costum de corp (body cu capse) 50-74 cm – 4 bucăți
* Șepci/bonete – 1 bucată
* Șosete copii sub un an – 2 perechi
* Scutece 80/75 bumbac – 5 bucăți
* Prosop de baie – 1 bucată
* Cearșaf bumbac cu elastic 120/60 cm – 2 bucăți
* Pătură bumbac dublu strat 80/80 cm - 1 bucată
* Sac de dormit pentru vârsta de 0-6 luni cu arici lateral – 1 bucată
* Botoșei 0-3 luni – 1 pereche
* Botoșei 3-6 luni – 1 pereche
* Bavete – 1 bucată
* Termometru electronic cu vârf flexibil – 1 bucată
* Șampon copii – 1 bucată
* Plasture – 5 bucăți
* Comprese sterile – 20 de bucăți
* Vată medicinală – 1 pachet 200 de grame
* Unguent/Cremă cu Oxid de Zinc – 1 tub
* Forfecuță unghii – 1 bucată
* Pieptene – 1 bucată
* Scutece absorbante de unică folosință pentru greutatea 2000-5000 gr. – 30 bucăți
* Prezervative – 30 bucăți
* Pliant educație sanitară

Beneficiarul va stabili, în urma consultărilor cu Institutul Naţional pentru Sănătatea Mamei şi Copilului “Alessandru RUSESCU” și a unui studiu de piață, componența finală a trusoului (prin eliminare, adăugare sau prioritizare, după caz, a elementelor din lista de mai sus).

Beneficiarul va fundamenta prețul propunerii de trusou necesară pentru procedura de achiziție publică aplicabilă.

La depunerea cererii de finanțare, Beneficiarul va ataşa și procedura pentru fundamentarea prețului conținutului trusoului distribuit în cadrul POAD.

1. **Încheierea de** **acorduri de parteneriat** cu organizațiile partenere, pentru implementarea în bune condiții a proiectelor.

Acordul de parteneriat nu este obligatoriu a se depune în evaluarea cererii de finanțare sau la semnarea deciziei de finanțare, ci se poate încheia între solicitant şi organizațiile partenere în implementarea proiectului.

**3. Achiziția trusourilor pentru cuplurile mamă – nou-născut**

Trusourile se vor achiziționa prin aplicarea unei proceduri de achiziție publică, conform prevederilor legale în vigoare. Furnizarea produselor va include și serviciile de transport până la sediul organizațiilor partenere.

1. **Livrarea trusourilor** către organizațiile partenere

Beneficiarul va coordona activitatea de livrare a trusourilor către unitățile administrativ teritoriale din țară.

Beneficiarul va atenționa organizațiile partenere asupra necesității depozitării trusourilor în condiții sanitare corecte și de igienă.

1. **Distribuția trusourilor** către destinatarii finali (persoane dezavantajate cf. POAD);

Distribuirea produselor către destinatarii finali (cuplul mamă – nou născut) se va realiza o singură dată pentru fiecare copil nou-născut, la sau după momentul externării din maternitate, dar nu mai târziu de 3 luni de la data nașterii copilului.

În cazul persoanelor nedeplasabile, produsele vor fi distribuite la domiciliul destinatarilor finali, de către organizații partenere (U.A.T.) care au infrastructura necesară transportului.

Organizațiile partenere se vor asigura că distribuția de produse nu va pune beneficiarii finali într-o situație de stigmatizare.

1. **Activități de informare și conștientizare** a grupului țintă asupra sprijinului pe care UE și

Guvernul României îl acordă prin acest program.

În propunerea de proiect, solicitantul va trebui să descrie modul în care se va asigura informarea persoanelor din grupurile vulnerabile țintite de acest proiect prin raportare la locul în care vor fi distribuite trusourile.

1. **Alte activități** de sprijin destinate grupului țintă:

Măsuri auxiliare pentru grupul țintă vizat care să vină în completarea sprijinului principal (trusouri pentru cuplurile mamă – nou-născut).

Aceste măsuri auxiliare pot include şi nu se rezumă la: indicații de utilizare a trusoului și de îngrijire a nou-născutului, educație sanitară, educație de prim-ajutor pentru nou-născuți, educație cu privire la asigurarea igienei corporale și a locuinței, facilitarea accesului la servicii medicale, orientarea către servicii sociale, recomandări nutriţionale pentru bebeluş (pentru diversificarea alimentaţiei) etc.

### 

### **1.3 Teme orizontale**

În cadrul propunerii de proiect, solicitantul va evidenția, în secțiunea relevantă din cadrul aplicației electronice, contribuția proiectului la temele orizontale.

**Egalitatea de șanse, non-discriminarea, egalitatea de gen.** Tema vizează promovarea egalității de șanse, combaterea discriminării pe criterii de origine rasială sau etnică, religie sau credință, handicap, vârstă, gen sau orientare sexuală și a dificultăților de acces de orice tip și asigurarea accesului egal la servicii publice de calitate.

### **1.4. Informare și publicitate proiect**

În conformitate cu Regulamentul (UE) nr. 223/2014 privind Fondul de ajutor european destinat celor mai defavorizate persoane, art.19 (3), solicitantul și organizațiile partenere vor informa publicul larg cu privire la sprijinul obținut din fond **prin expunerea unui afiș** (dimensiune minimă A3) cu informații despre sprijinul financiar din partea Uniunii și a Guvernului României. Această cerință se va îndeplini fără a stigmatiza destinatarii finali, în fiecare loc de distribuire a trusourilor.

De asemenea, beneficiarul și organizațiile partenere care au site-uri de internet **vor realiza o scurtă descriere a proiectului derulat pe site-urile proprii, inclusiv scopurile și rezultatele acestuia, subliniind sprijinul financiar din partea UE și a Guvernului României.**

## **1.5. Tipuri de solicitanți/ parteneri eligibili**

**Solicitant eligibil:**

* Ministerul Fondurilor Europene (prin **Serviciul Implementare POAD** și **structurile suport** din cadrul MFE, conform Regulamentului de Organizare și Funcționare)

**Parteneri eligibili în cadrul prezentului apel de proiecte pentru activităţile de livrare, depozitare şi distribuţie, precum şi măsuri auxiliare:**

* Unități administrativ teritoriale din toate județele tării și sectoarele municipiului București;

**Parteneri eligibili în cadrul prezentului apel de proiecte exclusiv pentru măsurile auxiliare:**

* Ministerul Sănătății și instituții aflate în subordinea/coordonarea acestuia
* Ministerul Muncii şi Justiţiei Sociale
* Instituții ale prefectului de la nivelul tuturor județelor din țară și Instituția prefectului Municipiul București;
* Unități sanitare județene, municipale
* ONG acreditate în domeniu

**Atenție!!** Având în vedere logistica dificilă, acordurile de parteneriat se vor încheia doar cu instituțiile prefectului din fiecare județ, nu cu fiecare unitate administrativ teritorială din țară. Nu este necesar ca aceste acorduri să fie semnate la depunerea cererii de finanțare, ci pot fi încheiate în timpul implementării proiectului. Instituțiile prefectului vor coordona activitatea tuturor U.A.T.-urilor din județul respectiv prin grupurile de lucru de la nivelul fiecărui județ înființate pentru implementarea POAD.

Nu este obligatorie încheierea de acorduri de parteneriat exclusiv pentru măsurile auxiliare în situaţia în care acordurile de parteneriat încheiate cu instituțiile prefectului din fiecare județ acoperă şi măsurile auxiliare. Având în vedere că acordul de parteneriat nu este obligatoriu a se depune în evaluarea cererii de finanțare sau la semnarea deciziei de finanțare, ci se poate încheia între solicitant şi organizațiile partenere în implementarea proiectului, aplicantul va descrie în cadrul cererii de finanţare modul prin care asigura implementarea măsurilor auxiliare.

## **1.6. Durata proiectului**

Perioada de implementare a proiectului este de maximum **43 luni**.

La completarea cererii de finanțare va trebui evidențiată în sistemul electronic durata fiecărei activități și sub-activități incluse în proiect.

## **1.7. Grup țintă**

În cadrul prezentului apel de proiecte, grupul țintă va fi selectat după cum urmează:

a) Mamele care au născut începând cu anul 2020, dar nu mai târziu de trei luni de la nașterea copilului și cărora le este stabilit, prin dispoziție scrisă a primarului, dreptul la un **venit minim garantat** acordat în baza Legii nr. 416/2001 privind venitul minim garantat, cu modificările și completările ulterioare;

b) Mamele care au născut începând cu anul 2020, dar nu mai târziu de trei luni de la nașterea copilului și care fac parte din familii beneficiare de **alocație pentru susținerea familiei** acordată în baza Legii nr. 277/2010 privind alocația pentru susținerea familiei, republicată, cu modificările ulterioare (inclusiv mamele minore);

c) Mamele care au născut începând cu anul 2020, dar nu mai târziu de trei luni de la nașterea copilului și care se află în situație de risc (exemplu: persoanele cu handicap);

d) Mamele care au născut începând cu anul 2020, dar nu mai târziu de trei luni de la nașterea copilului aflate temporar în situații critice de viață (victime ale calamităților, ale violenței domestice, persoane dependente, etc.) și care se află în situații deosebite de vulnerabilitate. Exemplu: nu mai au locuință, au fost alungate din propria locuință, sau orice altă situație de vulnerabilitate pe care organizația parteneră o consideră că s-ar încadra la acest punct. Situația temporară de vulnerabilitate va fi justificată de organizațiile partenere.

e) Orice altă categorie de mame care au născut începând cu anul 2020, dar nu mai târziu de trei luni de la nașterea copilului și care nu deține acte de identitate și nu poate accede la drepturile civile;

f) Mamele minore, dar nu mai târziu de trei luni de la nașterea copilului.

Cuplurile mamă - nou-născut care vor beneficia de trusou sunt în risc social identificat în colaborare de profesioniștii din spital sau din serviciile sociale din comunitate, în conformitate cu bazele acestora de date și formularul standard care va identifica apartenența la grupul țintă.

Toate mamele din grupul ţintă vor completa un formular standard care va identifica apartenența la grupul țintă.

Pentru grupul ţintă încadrat la lit. a, b, c, apartenenţa la grupul ţintă va fi dovedită prin documente emise de instituţiile relevante.

Pentru grupul ţintă încadrat la lit. d, e, f, apartenenţa la grupul ţintă va fi dovedită prin anchete sociale, fotografii, declarații pe propria răspundere, etc.

Numărul orientativ de beneficiari ai trusourilor (cuplurile mamă – copii nou-născuți) este 15.000 pe an de implementare.

## **1.8. Indicatori**

Fiecare cerere de finanțare va include, în funcție de activitățile prevăzute, atât indicatori de realizare, cât și indicatori de rezultat imediat.

|  |  |  |  |
| --- | --- | --- | --- |
| ***Indicatori de realizare*** **privind asistența materială de bază** | | |  |
| **Cod MySMIS** | **Cod SFC** | **Denumire indicator** | **Valoare (euro)** |
| POAD20 | POAD 15 | Valoarea monetară totală a bunurilor distribuite, din care |  |
| POAD21 | POAD 15a | Valoarea monetară totală a bunurilor destinate copiilor |  |
| ***Indicatori de realizare* privind asistența materială de bază** | | |  |
| **Cod MySMIS** | **Cod SFC** | **Denumire indicator** | **Număr** |
| POAD24 | POAD 16a | Trusouri |  |
| **Indicatori de rezultat privind asistența materială de bază** | | |  |
| **Cod MySMIS** | **Cod SFC** | **Denumire indicator** | **Număr** |
| POAD36 | POAD 19 | Numărul total de persoane care beneficiază de asistență materială de bază |  |
| POAD13 | POAD 19a | Număr de copii în vârstă de maximum 15 ani |  |
| POAD15 | POAD 19c | Număr de femei |  |

## **1.9. Alocarea financiară stabilită**

În cadrul prezentului apel de proiecte non-competitiv, bugetul alocat este de 12.000.000 euro (contribuția UE + contribuția națională).

Bugetul este compus din următoarele componente:

|  |  |  |  |
| --- | --- | --- | --- |
| **Tipul de asistență materială** | **Fond**  **(euro) (a)** | **Cofinanțare națională (euro) (b)** | **Cheltuieli publice (euro) (c)=(a)+(b)** |
| **Trusouri pentru cuplul mamă – nou-născut** | 10.200.000,00 | 1.800.000,00 | 12.000.000,00 |
| **Total** | 12.000.000,00 | | |

Trusourile vor fi distribuite o singură dată către grupul țintă, câte unul pentru fiecare copil născut, începând cu anul 2020, dar nu mai târziu de trei luni de la nașterea acestuia. Acordarea trusourilor se va realiza în mod continuu, pe durata de implementare a proiectului, în funcție de progresul identificării cuplurilor mamă – nou născut eligibile.

## **1.10. Valoarea maximă a proiectului, rata de cofinanțare**

Cursul de schimb care va fi utilizat pentru stabilirea acestei valori este cursul Inforeuro aferent lunii … 2020, respectiv **1 EURO = RON.**

### **1.11. Valoarea maximă eligibilă a proiectului**

Valoarea maximă eligibilă a unui proiect este de 12.000.000,00 euro, cu posibilitatea de supracontractare, în conformitate cu prevederile Ordonanței de Urgență a Guvernului nr. 40/2015, cu modificările și completările ulterioare.

# **CAPITOLUL 2. Reguli pentru acordarea finanțării**

**2.1 Eligibilitatea solicitantului/ partenerilor**

## A se vedea cap. 1.5. Tipuri de solicitanți/ parteneri eligibili.

**2.2. Eligibilitatea cheltuielilor**

Cheltuielile eligibile sunt:

54. Cheltuieli POAD în temeiul art. 26 alin. (2) lit. (a) din Regulamentul (UE) nr. 223/2014

* 230 - Cheltuieli în temeiul articolului 26-2 litera (a)

54. Cheltuieli POAD în temeiul art. 26 alin. (2) lit. (b) din Regulamentul (UE) nr.223/2014

* 231 - Cheltuieli în temeiul articolului 26-2 litera (b)

Cheltuielile cu transportul intră în sarcina furnizorului de produse pentru nou-născut.

Ele trebuie cuantificate la 1% din costul produselor furnizate, iar furnizorii vor emite factură separată pentru transport pentru fiecare tip de produs individualizat mai sus.

Reguli generale de eligibilitate a cheltuielilor

a) Pentru a fi eligibilă, o cheltuială trebuie să îndeplinească cumulativ următoarele condiții cu caracter general:

• să fie angajată de către beneficiar şi plătită de acesta în condițiile legii între 1 decembrie 2013 şi 31 decembrie 2023, cu respectarea perioadei de implementare stabilită de către autoritatea de management prin decizia de finanțare, în conformitate cu art.22 (2) din Regulamentul (UE) nr.223/2014;

• să fie însoțită de facturi emise în conformitate cu prevederile legislației naționale sau a statului în care acestea au fost emise ori de alte documente contabile pe baza cărora se înregistrează obligația de plată şi de documente justificative privind efectuarea plății şi realitatea cheltuielii efectuate, pe baza cărora cheltuielile să poată fi verificate/controlate/auditate cu respectarea prevederilor art. 41 alin. (3) din Regulamentul (UE) nr. 223/2014, cu excepția formelor de sprijin menționate la art. 25 alin. (1) lit. b), c) și d) din Regulamentul (UE) nr.223/2014;

• să fie în conformitate cu prevederile programului;

• să fie în conformitate cu decizia de finanțare, încheiată între autoritatea de management şi beneficiar;

• să fie rezonabilă şi necesară realizării operațiunii;

• să respecte prevederile legislației Uniunii Europene şi naționale aplicabile;

• să fie înregistrată în contabilitatea beneficiarului, ținându-se cont de prevederile de la art.25 din Regulamentul (UE) nr.223/2014

b) Cheltuielile efectuate în cadrul operațiunilor sunt eligibile, în conformitate cu prevederile de la art. 26 din Regulamentul UE nr.223/2014

c) Cheltuielile realizate în cadrul operațiunilor care au fost încheiate în mod fizic sau implementate integral înainte de depunerea de către beneficiar a cererii de finanțare în cadrul programului nu sunt eligibile indiferent dacă toate plățile aferente au fost efectuate de către beneficiar, în conformitate cu prevederile art. 22 alin. (3) din Regulamentul (UE) nr.223/2014.

Proiectele nu vor fi eligibile dacă:

• au fost încheiate din punct de vedere material sau au fost implementate integral înainte ca cererea de finanțare în cadrul programului operațional să fie depusă de către beneficiar la autoritatea de management, indiferent dacă toate plățile relevante au fost realizate de către beneficiar;

• beneficiază de sprijin din partea altor surse de finanțare nerambursabile;

• nu iau în considerare și nu promovează egalitatea între femei și bărbați și integrarea perspectivei de gen;

• nu respectă demnitatea celor mai defavorizate persoane;

• nu respectă legislația națională privind achizițiile publice.

# **CAPITOLUL 3. Implementare si raportare**

**3.1. Perioada de implementare**

După finalizarea perioadei de implementare, se menține obligația Beneficiarului și a Organizațiilor Partenere de a păstra toate documentele în legătură cu utilizarea finanțării pe o perioadă de 3 (trei) ani de la data închiderii POAD și de a pune la dispoziția AMPOAD, Autorității de Certificare, Autorității de Audit, Comisiei Europene, Oficiului European de Luptă Antifraudă, Curții Europene de Conturi, precum și oricărui organism abilitat să efectueze verificări asupra modului de utilizare a finanțării nerambursabile.

**3.2. Evidența contabilă**

Beneficiarul este obligat să mențină o evidență contabilă analitică distinctă, utilizând conturi analitice pentru reflectarea tuturor operațiunilor referitoare la implementarea Proiectelor, în conformitate cu dispozițiile legale.

**3.3. Fluxuri financiare**

In ceea ce privește mecanismul cererii de rambursare, se vor respecta prevederile Ordonanței de urgență a Guvernului nr.40/2015, cu modificările și completările ulterioare, privind gestionarea financiară a fondurilor europene pentru perioada de programare 2014-2020.

**3.4. Achiziții**

Beneficiarul are obligația de derula procedurile de achiziție cu respectarea prevederilor legale aplicabile.

**3.5. Verificare la fața locului**

In scopul verificării realității operațiunilor derulate de către Beneficiar si Organizațiile Partenere, AMPOAD va efectua verificări la locația/locațiile de implementare a proiectului.

Beneficiarul și Organizațiile Partenere au obligația de a pune la dispoziția AMPOAD sau a oricărui alt organism abilitat să verifice modul de utilizare a finanțării nerambursabile, la cerere și în termen, documentele și/sau informațiile solicitate și să asigure toate condițiile pentru efectuarea verificărilor la fața locului. Neprezentarea documentelor solicitate în cadrul verificărilor conduce la declararea ca neeligibile a cheltuielilor aferente documentelor solicitate.

Beneficiarul și Organizațiile Partenere au obligația de a păstra toate documentele originale aferente proiectului, inclusiv documentele contabile, privind activitățile și cheltuielile eligibile în vederea asigurării unei piste de audit adecvate, în conformitate cu regulamentele comunitare și naționale.

**3.6. Nereguli**

Constatarea neregulilor, stabilirea acestora și recuperarea sumelor plătite necorespunzător se realizează conform prevederilor legale în domeniu, respectiv Ordonanța de urgentă a Guvernului nr. 66/2011, cu modificările şi completările ulterioare, precum și Hotărârea Guvernului nr.519/2014 privind stabilirea ratelor aferente reducerilor procentuale/corecțiilor financiare aplicabile pentru abaterile prevăzute în anexa la Ordonanța de urgenţă a Guvernului nr. 66/2011 privind prevenirea, constatarea şi sancționarea neregulilor apărute în obținerea şi utilizarea fondurilor europene şi/sau a fondurilor publice naţionale aferente acestora.

**3.7. Procedurile Beneficiarului**

În scopul unei bune implementări a proiectului/deciziei de finanțare, Beneficiarul este obligat să prezinte Autorității de Management proceduri viabile în ceea ce privește:

- Identificarea, calcularea și stabilirea grupului țintă al cererii de finanțare în cauză; această procedură trebuie să identifice clar rolurile și responsabilitățile Beneficiarului și ale organizațiilor partenere în acest demers;

Această procedură va fi depusă de Beneficiar ca document justificativ la depunerea Cererii de finanțare în sistemul electronic.

- Modalitatea de monitorizare a implementării proiectului și tipurile de verificări pe care Beneficiarul le va efectua la fața locului sau le va delega către organizațiile partenere și/sau către terți;

- Modalitatea clară de păstrare și arhivare a documentelor pentru fiecare membru al parteneriatului. Această procedură va trebui să evidențieze un plan detaliat al locațiilor documentelor suport și a celorlalte documente ale proiectului;

Aceste proceduri vor fi verificate de AM în cel mult trei luni de la semnarea Deciziei de finanțare.

### **CAPITOLUL 4: Selecția partenerilor**

În cadrul prezentului apel de proiecte selecția OP se va face în funcție de următoarele criterii:

* să aibă experiență relevantă de minimum 1 an în desfășurarea de activități în beneficiul persoanelor defavorizate, pentru măsurile în care este implicat în proiect;
* viabilitatea financiară și legală – completarea unei declarații pe proprie răspundere – condiții minime de funcționare – acreditare (OM 424/2014 – acreditarea serviciilor sociale).

# **CAPITOLUL 5 . Procesul de evaluare a proiectelor**

1. **Descriere generală**

În cadrul mecanismului noncompetitiv, cererile de finanțare depuse și vor fi verificate din punct de vedere al conformității administrative, al eligibilității precum și din punct de vedere tehnico - financiar de o comisie de evaluare, pe baza unei grile de evaluare (Anexa 2). Evaluarea proiectelor se va realiza de către AM cu ajutorul unor experți interni sau externi.

Operațiunile vor fi admise dacă cererile de finanțare primesc **DA** la toate criteriile conformității administrative și eligibilității și un punctaj total de peste **40 de puncte** la criteriile tehnico-financiare.

Comisia de evaluare poate solicita clarificări în cazul identificării unor neclarități/necorelări în cererea de finanțare inclusiv în anexele şi documentele aferente. Comisia de evaluare poate solicita prin Solicitarea de clarificări inclusiv revizuirea şi retransmiterea cererii de finanțare, dacă este cazul. Solicitantul transmite clarificările în condițiile şi în termenul limită precizate în solicitarea de clarificări, respectiv 10 zile lucrătoare. În caz contrar, cererea de finanțare se va evalua doar pe baza informațiilor existente.

Având în vedere tipul procedurii aplicabile POAD şi anume procedura non-competitivă, datorită faptului că măsura finanțată are Beneficiar unic, toate operațiunile care sunt declarate admise vor fi selectate la finanțare, în limita fondurilor disponibile şi **NU se vor depune contestații** cu privire la rezultatul procesului de evaluare.

# **CAPITOLUL 6 . Completarea cererii de finanțare**

Cererea de finanțare se completează integral și exclusiv în portalul MySMIS.

A. Pentru a putea completa și depune o cerere de finanțare este necesar să vă creați un cont de utilizator. Contul de utilizator este creat de către o persoană fizică și poate fi utilizat pentru a gestiona toate proiectele în care acest utilizator este implicat, indiferent de persoana juridică ce administrează proiectele respective.

Persoanele juridice pot deschide cont NUMAI prin intermediul unei persoane fizice.

a. CREARE CONT PERSOANA FIZICA / Autentificare

1. La accesarea MySMIS2014 (https://2014.mysmis.ro) primul pas este crearea unui cont de utilizator. Informațiile trebuie sa fie reale si conforme cu cele din actul de identitate (pentru cetățenii/rezidenții romani) deoarece sistemul informatic realizează verificarea datelor introduse cu baza de date a Ministerului Afacerilor Interne.

2. Trebuie completate TOATE câmpurile obligatorii. Secțiunea aferentă creării contului utilizatorului va cuprinde datele de identificare ale persoanei fizice care creează contul de utilizator: nume de familie, prenume, cetățenie, CNP, serie si nr. act de identitate, adresă etc.

3. Pentru crearea contului este necesară definirea unei parole care să conțină minim 8 caractere, cel puțin o litera mare, o cifra si un caracter special şi confirmarea acesteia cu sistemul.

4. După completarea tuturor datelor de înregistrare cu caracter obligatoriu, sistemul informatic trimite un email de activare al contului de utilizator, pe emailul introdus la înregistrare. Link-ul este activ timp de 30 de minute de la momentul salvării datelor.

5. Login-ul in contul de utilizator se poate face in doua moduri: e-mail sau nume utilizator generat de sistem si primit de utilizator o data cu link-ul de activare.

6. Recuperarea parolei pentru cont pe baza adresei de e-mail si a verificării nr., serie act identitate.

7. După accesarea contului sunt disponibile următoarele opțiuni:

i. Solicitarea de înrolare la un proiect;

ii. Crearea de entități juridice;

iii. Alegerea unei entități juridice deja create la care utilizatorul a fost deja înrolat;

iv. Modificarea parolei de cont;

v. Modificarea datelor de profil;

vi. Identificarea electronică a utilizatorului.

b. CREARE CONT ENTITATE JURIDICĂ / Autentificare

8. Pentru crearea unei entități juridice este nevoie de realizarea identificării electronice.

9. Identificare electronica presupune 3 pași:

i. Descărcarea formularului de înregistrare a certificatului utilizat la semnarea digitala.

ii. Semnarea digitală a documentul descărcat

iii. Încărcarea în sistem a documentului semnat electronic

10. După realizarea identificării electronice se poate crea entitatea juridică cu completarea datelor solicitate și descărcarea, precum și semnarea electronică a declarațiilor aferente pentru reprezentant legal/împuternicit pentru acea entitate.

11. După crearea entității juridice la aceasta se pot înrola utilizatori și se pot crea asocieri de entități juridice la nivelul proiectele din portofoliul acelei entități.

12. În urma creării entității juridice, înrolării de utilizatori se pot crea proiecte în sistem, la care se pot asocia entități juridice, de asemenea pe baza unui cod de asociere solicitat entității care a creat proiectul, disponibil în funcția Atribute proiect. Fluxul este același ca la înrolare solicitare/acceptare;

c. INROLAREA = Asocierea unei persoane fizice la o persoană juridică

13. Pentru înrolarea la o persoana juridica pentru a crea si edita proiecte pentru aceea persoana juridica este necesara cunoașterea unui cod de înrolare obținut de la persoana juridica unde se dorește înrolarea. După solicitarea de înrolare trebuie primit acceptul din partea entității. După primirea acceptului se pot crea si edita proiecte pentru aceea persoana juridică.

d. Începerea completării unei SOLICITARI de FINANTARE

14. Crearea de proiecte in sistem presupune definirea unui titlu si alegerea apelului pe care va fi depus proiectul (din lista tuturor apelurilor deschise in acel moment).

15. Utilizatorul înrolat unei entități juridice (persoana fizica asociat unei entități persoana juridica) va putea vedea si va putea alege din toate proiectele create pe acea entitate juridica.

16. După crearea/alegerea unui proiect se pot introduce date pe structura definita de AM/OI la apelul ales pentru acel proiect.

17. Introducerea de date se poate face pe pași, unul după celălalt, sau utilizând aleatoriu funcțiile din stânga ecranului.

18. Sistemul permite atașarea de documente, in funcție de necesitățile stabilite in Ghidurile Condiții Specifice.

19. După introducerea informațiilor in pasul respectiv este necesara salvarea acestora !

20. Sistemul permite vizualizarea tuturor informațiilor introduse in cererea de finanțare prin funcția de la meniul „Vizualizare proiect”

21. Pentru transmiterea proiectului se vor parcurge următorii pași:

pas 1 - se selectează funcția ”Transmitere proiect”;

pas 2 - se apasă butonul ”Blocare editare proiect”;

pas 3 - se confirmă continuarea procesului;

pas 4 - se poate genera cererea de finanțare în format pdf;

pas 5 - la final se transmite documentul generat semnat electronic; Acest document va fi semnat electronic de persona identificata electronic ca fiind reprezentant legal/împuternicit pentru acea entitate juridica.

B. Pentru comunicarea cu autoritatea de management/organismul intermediar despre progresul procesării cererii de finanțare este necesar să introduceți o adresă validă de e-mail pe care să o verificați în mod frecvent.

C. Identificarea electronică – datele pot fi introduse în sistemul electronic de către orice persoană fizică (cu respectarea pașilor de mai sus privind crearea contului) însă, pentru a fi recunoscute ca o aplicație şi a intra în procesul de evaluare TREBUIE validate printr-o semnătură electronică a reprezentantului legal sau a împuternicitului legal a persoanei juridice care solicită finanțarea.

D. Pentru înregistrarea semnăturii electronice este necesară completarea formularul "Înregistrare Semnătura Electronica MySMIS" şi semnarea lui cu un certificat existent deținut de reprezentantul legal sau persoana împuternicită a solicitantului de finanțare nerambursabilă.

a. Procurarea semnăturii electronice :

i. Semnătura electronică este eliberată la cerere de către furnizorii de certificate digitale, lista acestora fiind disponibilă pe site-ul Ministerului Comunicațiilor și Societății Informaționale, unde este actualizat periodic Registrul furnizorilor de servicii de certificare pentru semnatura electronica (http://www.mcsi.ro/Minister/Domenii-de-activitate-ale-MCSI/Tehnologia-Informatiei/Servicii-electronice/Semnatura-electronica)

ii. Autoritatea de certificare a semnăturii electronice va verifica datele din documentul dvs. şi va valida semnătura electronică.

E. Utilizatorul persoană fizică va crea profilul persoanei juridice pe care o reprezintă. Dacă persoana juridică există deja în baza de date, aceasta poate fi căutată după nume, numărul de înregistrare de la Registrul Comerțului sau CUI. În caz contrar se vor completa toate câmpurile afișate de sistem. Aceste câmpuri conțin date generale care au caracter obligatoriu, cum ar fi: data înființării, clasificare economică, sediul social, date financiare pentru ultimii trei ani raportate la organele abilitate ş.a. Un capitol important este reprezentat de datele referitoare la finanțări anterioare, în care sunt introduse informații necesare evaluării experienței anterioare (de ex. valoare şi durată proiect, rol în proiect, domeniu proiect, obiective, rezultate, activități etc.).

F. Atât solicitantul, cât şi partenerul vor trebui să încarce în sistem un set de declarații standard care să certifice încadrarea în criteriile de eligibilitate menționate în prezentul ghid, precum şi în ghidul solicitantului aferent propunerii de proiect pentru care se solicită finanțarea.

G. Cele mai importante date care trebuie completate sunt datele referitoare la proiect, solicitate în secțiunile: 1. Solicitant/2. Atribute proiect/3. Responsabil de proiect/4. Persoana de contact/5. Capacitate solicitant/6. Localizare proiect/7. Obiective proiect/8. Rezultate așteptate/9. Context/10. Justificare/11. Grup țintă/12. Sustenabilitate/13. Relevanță/14. Riscuri/15. Principii orizontale/16. Metodologie/17. Indicatori prestabiliți/18. Indicatori suplimentari proiect/ 19. Plan de achiziții/ 20.Resurse umane implicate/ 21. Resurse materiale implicate /22. Activități previzionate/ 23. Buget - Activități și cheltuieli/ 24. Buget – Plan anual de cheltuieli/25.Buget – Rezultate/26.Buget – Localizare geografica/27. Buget – Tema secundara FSE/ .”. Toate aceste secțiuni conțin în cea mai mare parte informații structurate, solicitantul trebuind să aleagă dintr-o listă predefinită parametrul adecvat aplicației sale. De exemplu, pentru a preciza categoria de beneficiar de finanțare, solicitantul va alege din lista prestabilită tipul în care se încadrează (societate comercială, ONG, instituție a administrației publice centrale, instituție a administrației publice locale etc.).

# **CAPITOLUL 7. Anexe**

Anexa 1. Instrucțiuni de completare a cererii de finanțare

Anexa 2. Grila de evaluare a cererii de finanțare

Anexa 3. Decizia de finanțare cu anexele aferente

1. modificat prin Decizia nr. C(2015)7016 din octombrie 2015, respectiv Decizia nr. C(2017)1086 din februarie 2017 și Decizia C (2020) 347 din 21.01.2020 [↑](#footnote-ref-1)